Pastoor vas oor 'Ponzi-skema' | Maroela Media
Kapt. Lloyd Ramovha, woordvoerder van die Valke, het gesê Colin Davids (48), 'n pastoor by die New Direction Grace Ministries in Parow, is vroeg Woensdag in hegtenis geneem op aanklag van die beweerde oortreding van Fais- en bankwetgewing. Hy is op borgtog van R100 000 vrygelaat.
Davids word daarvan beskuldig dat hy 'n Ponzi-skema bedryf het, waarvan die beleggers meestal regeringsamptenare is wat afgetree of bedank het. Die Platinum Forex Group se bates van R100 miljoen is in Julie 2015 gevries ná 'n bevel van die Wes-Kaapse hooggeregshof. Die nasionale direkteur van openbare vervolging het die aansoek gebring.
Davids moet weer op 18 Januarie in die hof verskyn. Die Valke het lede van die publiek wat moontlik slagoffers was van die Platinum Forex Group versoek om kontak te maak met die ondersoekbeampte lt.kol. Hardenberg by 021 918 3354 of [email protected]
Pastore se tiende
Meeste pastore bedrieg die gullable met stellings soos jy moet betaal en betaal om "gebless" te wees.
En die gierige "beleggers" trap elke keer in dieselfde strik.
Om Sy naam ydellik te gebruik het meer as net een betekenis.
Ek dink darem nie ons moet nou veralgemeen en sê meeste pastore is so nie. Daar is die wat net agter geld aan is, en dit gee die res wat die werk vir die regte redes doen 'n slegte naam.
Stem saam daar is baie eerbare mense in die bediening om te veralgemeen is ontoepaslik veral op sosiale media